
JAVASLAT 

Mór város településterv 7/A. számú módosításával összefüggő egyeztetési eljárásban beérkezett partnerségi, környezeti vizsgálati és véleményezési szakaszban adott vélemények elfogadása TÁRGYÁBAN

Mór Városi Önkormányzat Képviselő-testülete a 280/2025. (IX.24.) határozatában döntött arról, hogy több ponton módosítja a város településtervét. A tervezést Mór Városi Önkormányzat Képviselő-testülete Pénzügyi Bizottságának 309/2025. (IX.23.) határozata alapján a Fucskár Terv Kft. végzi.

A határozat 2) a) módosítási pontja az alábbi:
a) A Paulus Molnár Borház Kft. jelenlegi telephelye K-Bo-2 övezetbe sorolt. A kérelem alapján a jelenlegi 30 %-os beépítési lehetőség növelése szükséges 40 %-ra, továbbá északi irányba 4 telekkel bővülne a telephely.

A határozat 2) b)-m) pontjaiban nevesített módosítási pontok esetében az egyeztetési eljárás lefolytatódott és a településterv módosítás elfogadása megtörtént (településterv 7. sz. módosítása).

A településterv módosítás egyeztetési eljárásának rendjét a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Elj. rendelet) és az egyes tervek, illetve programok környezeti vizsgálatáról szóló 2/2005. (I.11.) Korm. Rendelet (a továbbiakban: Rendelet) szabályozza.
A Rendelet 1. § (3) bekezdése alapján az érdekelt államigazgatási szervek a várható környezeti hatás jelentőségének eseti meghatározása alapján nyilatkoznak a környezeti vizsgálat lefolytatásának szükségességéről. 

A határozat 2) a)-m) módosítási pontjai esetében a környezeti vizsgálat szükségesége kérdésében az összes államigazgatási szerv megkeresése megtörtént, a legtöbb államigazgatási szerv szerint nem volt szükséges a környezeti vizsgálat lefolytatása. A határozat 2) a) módosítási pontjára vonatkozóan a Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálya FE/KTF/3112-3/2026. iktatószámú levelében jelezte, hogy a Paulus Molnár Borház területére vonatkozó módosítási pont esetében előzetesen szükségesnek tartja a környezeti vizsgálat lefolytatását. A településterv 7. sz. módosítási eljárásában a Paulus Molnár Borház területére vonatkozó módosítási pont tekintetében az egyeztetés csak a környezeti munkarész birtokában folytatódhatott az Elektronikus Térségi Tervezést Támogató Rendszer (a továbbiakban: E-TÉR) felületén (településterv 7/A. sz. módosítása).
Az elkészült, majd ismételten átdolgozásra, kiegészítésre került környezeti vizsgálati munkarész elkészültét követően a vélemények figyelembevételével a településrendezési munkarész is átdolgozásra került. A Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálya a benyújtott javított anyagot elfogadta. Az E-TÉR felületén a határidőben véleményt nem adó szerveket hozzájáruló véleményezőnek kell tekinteni. A beérkezett vélemények összesítő táblázata az előterjesztés 1. melléklete.
Az előzetes megkeresés eredményeként szükségesnek tartott környezeti vizsgálat lefolytatásra került, az eljárás lezárásaként a környezeti vizsgálat elfogadásáról szükséges dönteni (határozat-tervezet 1. pont).

A polgármester a településterv 7/A. számú módosításának tervezetét a végső szakmai véleményezési szakasz kezdeményezése előtt véleményezteti a partnerekkel az Elj. rendelet 65. §-a és Mór Városi Önkormányzat Képviselő-testületének a településfejlesztési és településrendezési eszközökkel, a településképi arculati kézikönyvvel, valamint a településképi rendelettel összefüggő partnerségi egyeztetés szabályairól szóló 32/2017. (X. 4.) önkormányzati rendeletében (a továbbiakban: Önk. rendelet) foglaltak szerint. 

[bookmark: _Hlk166309424][bookmark: _Hlk75888057][bookmark: _Hlk166309908]A településterv 7/A. számú módosítása esetében a partnerségi egyeztetés megtörtént az Önk. rendeletben foglalt módon. A partnerségi egyeztetés 2026. augusztus 12. és 2026. augusztus 22. között került lefolytatásra. Lakossági fórum megtartására 2026. augusztus 17-én 16 órakor került sor. A város honlapján és helyben szokásos módon a véleményezési anyag elérhető volt. Az önkormányzat honlapján részletes szakmai tájékoztató került közzétételre. Az E-TÉR felületén az egyeztetési anyag a partnerek számára ügyfélkapus hozzáféréssel is elérhető volt. A rendelkezésre álló határidőn belül a tervezéssel érintett területen élők a lakossági fórumon észrevételt tettek, és módosítást kezdeményeztek az észak-keleti irányban található fejlesztési területtel kapcsolatban. Kérték, hogy az érintett 1249, 1248, és 1247 hrsz-ú ingatlanok továbbra is Lke-9 építési övezetbe soroltak legyenek.
Indokolásuk szerint a nevezett helyrajzi számú ingatlanok tulajdonosai az 1254, 1253 és 1250 hrsz.-ú ingatlanoknak is tulajdonosai. A tervezési területet a közös 1244 hrsz.-ú ingatlanról közelítik meg, az 1249, 1248, és 1247 hrsz-ú ingatlanokat jelenleg kertként és udvarként használják, mely funkciót a jövőben is meg kívánják tartani.

Jelenleg hatályos helyi építési szabályzat belterületi szabályozási terv kivonat
[bookmark: _Hlk166309956]Az észrevétel alapján támogatható a jelenlegi tulajdonosi jogviszonynak megfelelő szabályozás megtartása, ezért javasoljuk a településterv módosítás korrekcióját, mely szerint az 1249, 1248 és az 1247 hrsz-ú telkek maradnának kertvárosias lakóterület „Lke-9” építési övezetben, és ennek megfelelően a tervben az övezeti határ is áthelyezésre kerülne.

A lakossági észrevétel alapján a tervanyag fenti javítás jóváhagyását követően kerül majd záró véleményezésre megküldésre az állami főépítésznek. A polgármester a beérkezett véleményeket ismerteti a képviselő-testülettel, melyek elfogadásáról vagy el nem fogadásáról a képviselő-testület dönt (határozat-tervezet 2. pont). 

A településterv 7/A. számú módosítása és véleményeztetése az Elj. rendelet által szabályozott általános egyeztetési eljárás keretében történik. Az Elj. rendelet 66. § (7) és (7a) bekezdései szerint az általános egyeztetési eljárásban a véleményezést követően a beérkezett véleményeket ismertetni kell a képviselő-testülettel, amelyek elfogadásáról vagy el nem fogadásáról a képviselő-testület dönt (határozat-tervezet 3. pont). A vélemény, észrevétel el nem fogadása esetén a döntést indokolni kell. A vélemények értékelését a főépítész a tervező bevonásával készíti elő a döntéshozatalhoz. A beérkezett véleményeket és az azokra adott válaszokat a határozati javaslat 1. melléklete tartalmazza.


A Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:


[bookmark: _Hlk166309981]HATÁROZAT-TERVEZET


Mór Városi Önkormányzat Képviselő-testülete megtárgyalta a Mór város településterv 7/A. számú módosításával összefüggő egyeztetési eljárásban beérkezett partnerségi, környezeti vizsgálati és véleményezési szakaszban adott vélemények elfogadására vonatkozó javaslatot és az alábbi határozatot hozza:

1. Mór város településtervének módosítására vonatkozóan a környezet védelméért felelős szervek a környezeti vizsgálat lefolytatását szükségesnek tartották. A határozat 1. melléklete szerinti kidolgozott környezeti vizsgálatot Mór város képviselő-testülete elfogadja.
2. A Képviselő-testület a 2026. augusztus 12. és 2026. augusztus 22. között lefolytatott partnerségi egyeztetést lezártnak tekinti. Az egyeztetés során felmerült észrevétel alapján egyetért azzal, hogy a záró véleményezésre benyújtandó anyag javításra kerül.
3. A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet szerinti általános egyeztetési eljárás véleményezési szakasza lefolytatásra került, a Képviselő-testület a határozat 2. mellékletében, az összefoglaló táblázatban szereplő véleményeket megismerte. A válasz oszlopban a beérkezett vélemények elfogadására és el nem fogadására tett indokolásokkal a Képviselő-testület egyetért.
4. A Képviselő-testület megállapítja, hogy a véleményezési szakasz a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet rendelkezéseinek megfelelően lefolytatásra került, azt lezártnak tekinti.
5. A Képviselő-testület felkéri a Polgármestert, hogy az E-TÉR felületen gondoskodjon jelen döntés feltöltéséről és a záró szakasz lefolytatását kezdeményezze az állami főépítészi hatáskörben eljáró vármegyei kormányhivatalnál. A záró szakmai vélemény ismeretében a településterv módosítás tervezetét terjessze a Képviselő-testület elé jóváhagyásra.


Határidő: 2026.10.30.
Felelős: polgármester( Városfejlesztési és -üzemeltetési Iroda)



Mór, 2026.09.24.




Fenyves Péter
polgármester


[bookmark: _Hlk166310546]Előterjesztés 1. melléklete
	szervezet neve
	határidőn belül adott választ
	Részletes vélemény a környezeti vizsgálati eljárásban
	véleményre adott válasz

	Fejér Vármegyei Kormányhivatal
Környezetvédelmi, Természetvédelmi és Hulladékgazdálkodási Főosztály
	igen
	A Környezetvédelmi hatóság az FE/KTF/3112-3/2026. iktatószámú véleményében, a településterv fenti módosításával összefüggésben - a szomszédos Lke jelű lakóterületekre tekintettel - a zajvédelmi megfelelőség teljesülésének megítélése érdekében környezeti értékelés elkészítését és a környezeti vizsgálat lefolytatását tartotta szükségesnek, tekintettel arra, hogy a borászati üzem zajkibocsátási határérték határozattal rendelkezik.
A fentieket követően Mór Város Önkormányzata a környezeti egyeztetéshez zajvédelmi munkarészt készíttetett. A Környezetvédelmi hatóság azonban megállapította, hogy a benyújtott munkarész nem ad választ teljes mértékben a tervi változtatásra, így az FE/KTF/7305-4/2026. iktatószámon a zajvédelmi munkarész kiegészítését, átdolgozását látta indokoltnak.
Jelen megkereséshez csatolásra került az ALCEDO Kft. (6500 Baja, Szent László u. 105.) 2026. június-július hónapban készített ALBM-26-00806-01 azonosítóval ellátott környezeti értékelés dokumentációja.
Mór Város Önkormányzata az egyes tervek, illetve programok környezeti vizsgálatáról szóló 2/2005. (1. 11.) Korm. Rendelet 8. § (3) bekezdésének a) pontja alapján ismételten kéri a Környezetvédelmi hatóság véleményét.
A benyújtott környezeti értékelést megvizsgáltam, és megállapítottam, hogy az megfelelő részletességgel ismerteti a tervezett HÉSZ módosítás várható környezeti hatásait. A dokumentáció a tervezett HÉSZ módosítás során várható környezeti hatásokat megfelelően feltárja és értékeli.
A vizsgálat elemezte, hogy a 1245-1249 hrsz.-ú ingatlanok övezeti besorolásának kertvárosias lakóterületről (Lke) különleges borászati területre (K-Bo-2) történő módosítása milyen hatással lehet a védendő területek környezeti zaj- és rezgésterhelésére.
A 1245 és 1246 hrsz.-ú ingatlanokon a dolgozói parkoló a módosítás hiányában is fennmaradna és üzemelne tovább. A 1247-1249 hrsz.-ú ingatlanok tekintetében a dokumentáció rögzíti, hogy új rezgésforrás telepítése - a közeli lakóterületek védelme érdekében - nem megengedett.
A zajvédelmi számítások alapján a vonatkozó zajterhelési határértékek teljesülése biztosítható. Emellett a dokumentáció olyan megelőző és környezetvédelmi intézkedéseket tartalmaz - különösen a szabadtéri zajforrások korlátozására, a zárt technológiai kialakításra, a többszintes, sűrű lombozatú védőzöldsáv létesítésére, valamint a csapadékvíz helyben történő kezelésére vonatkozóan -, amelyek hozzájárulnak a szomszédos lakóterületek környezeti állapotának megőrzéséhez.
Mindezek alapján megállapítható, hogy a környezeti értékelés szakmailag megfelelően alátámasztja a településrendezési eszközök módosításának környezetvédelmi szempontú megalapozottságát.
A Környezetvédelmi hatóság a környezeti értékelést környezetvédelmi, táj- és természetvédelmi, valamint hulladékgazdálkodási szempontból megfelelőnek tartja, ennek megfelelően jelen vélemény alapját képező környezeti értékelés dokumentációt elfogadását javasolja.
	-

	Duna-Ipoly Nemzeti Park Igazgatóság
	nem
	-
	-

	Fejér Vármegyei Kormányhivatal
Népegészségügyi Főosztály
Közegészségügyi Osztály
	igen
	Az E-TÉR rendszerben elindított folyamat alapján az egyes tervek, illetve programok környezeti vizsgálatáról szóló 2/2005. (I. 11.) Korm. rendelet 4. § (1) bekezdése alapján kérte véleményünket Mór város településrendezési eszközeinek 7. számú módosításához kapcsolódó környezeti vizsgálat szükségességéről. Főosztályunk FE/NEF/00564-2/2026. iktatószámú véleményében nem tartotta szükségesnek környezeti vizsgálat lefolytatását. A megküldött dokumentációk alapján a Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálya FE/KTF/3112-3/2026. iktatószámú véleményében az a) jelű módosítási pont esetében (Paulus Molnár Borház Kft. telephelyét érintő módosítási pont) szükségesnek tartotta környezeti vizsgálat lefolytatását a zajvédelmi szempontokat érintően. Az E-TÉR rendszerben a zajvédelmi szakvéleményt Főosztályunk is megkapta, és az abban foglaltakkal kapcsolatban környezet- és település-egészségügyi szempontból kifogást nem emelünk.
	-

	Fejér Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály
Vízvédelmi Osztály
	nem
	
	-

	Mór Város Jegyzője
	nem
	
	-

	Fejér Vármegyei Kormányhivatal
Állami Főépítész
	igen
	A módosítással érintett területek esetében az épített környezet védelme tekintetében a tervezett módosítások várható hatása nem jelentős, ezért a településrendezési eszközök módosítása során környezeti vizsgálat lefolytatását nem tartom szükségesnek.
Az. épített környezet védelme tekintetében a környezeti értékeléssel kapcsoltban észrevételt nem teszek.
	-

	Pest Vármegyei Kormányhivatal
Agrárügyi Főosztály
Erdészeti Osztály
	igen
	 A tervezett módosítások közvetlenül nem érintenek az erdőről, az erdő védelméről és az erdőgazdálkodásról szóló 2009. évi XXXVII. törvény szerinti, az Országos Erdőállomány Adattárban nyilvántartott erdőt. A vizsgált tevékenység (módosítás) erdő igénybevételével nem jár, így az erdőkre gyakorolt közvetett hatása nincs. 
A Településrendezési tervmódosítási eljárásában a környező erdők esetében a fenntartható erdőgazdálkodást és az erdők közérdekű szolgáltatásainak biztosítását nem látom veszélyeztetve, ezért a tervezettel, véleményezési dokumentációval kapcsolatban kifogást nem emelek. 
Valamint az egyes tervek, illetve programok környezeti vizsgálatáról szóló 2/2005 (I.11.) Korm. rendelet 4. § (2) bekezdés alapján megállapítom, hogy a várható környezeti hatások erdővédelmi szempontból nem jelentősek, ezért a környezeti vizsgálattal kapcsolatos eljárást az erdészeti hatóság nem tartja szükségesnek.
	-

	Fejér Vármegyei Kormányhivatal
Agrárügyi Főosztály
Növény- és Talajvédelmi Osztály
	nem
	
	-

	Fejér Vármegyei Kormányhivatal
Földhivatali Főosztály
	nem
	
	-

	Budapest Főváros Kormányhivatala
Népegészségügyi Főosztály
Közegészségügyi Osztály 1.
	igen
	 A településen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik.
	-

	[bookmark: _Hlk151544652]Budapest Főváros Kormányhivatala

2. melléklet a …/2026. (………..) határozathoz

	
	E-TÉR-ben véleményező szervezet
	E-TÉR-ben beérkezett vélemények a véleményezési szakasz eljárásában
	Válasz

	1
	Közép-dunántúli Vízügyi Igazgatóság
	A Paulus Molnár Borház Kft. jelenlegi telephelybővítésnél megemlített Mór 1245 hrsz.-ú ingatlan határos a Közép-dunántúli Vízügyi Igazgatóság vagyonkezelésében lévő Mór 1237/1 hrsz.-on nyilvántartott, Kút-ér 1+770-1+810 km szelvény közötti szakaszával. A Vízügyi Igazgatóság Székesfehérvári Szakaszmérnöksége a kezelésében lévő felszíni vízfolyás mentén fenntartási munkákat végez, ezért „a nagyvízi meder, a parti sáv, a vízjárta és a fakadó vizek által veszélyeztetett területek használatáról, hasznosításáról, valamint a folyók esetében a nagyvízi mederkezelési terv készítésének rendjére és tartalmára vonatkozó szabályokról” szóló 83/2014. (III.14.) Korm. rendelet 2.§ (2) bekezdés c) pontja alapján a Kút-ér mindkét partél vonalától számított 3-3 méter szélességű parti sáv szabadon hagyása szükséges a vízügyes fenntartási feladatok ellátása érdekében.
	Észrevételt köszönjük.

	
	
	A telephely bővítés során, a területen a lefolyási viszonyok megváltozása várható, ezért a csapadékvizek rendezett elvezetéséről és a befogadóba történő bevezetéséről gondoskodni szükséges. A csapadékvíz elvezetésre, illetve a csapadékbevezetésre vonatkozó tervet, amennyiben a Kút-ér tekintetében vízügyi érintettség fennáll, jóváhagyásra meg kell küldeni Igazgatóságunk részére (Székesfehérvár, Balatoni út 6.).
	Észrevételt köszönjük.

	
	
	 A tervezett módosításokkal érintett ingatlanok üzemelő, vagy távlati ivóvízbázis előzetesen lehatárolt, ill. hatósági határozatban kijelölt hidrogeológiai védőidomát, védőövezet- és védőterület-rendszerét nem érintik.
	Észrevételt köszönjük.

	
	
	 Összegzés: A rendelkezésre álló dokumentáció alapján településterv elfogadásához fentiek figyelembevételével vízügyi szempontból hozzájárulunk.
	Észrevételt köszönjük.

	2
	Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Engedélyezési és Szakhatósági Osztály
	A benyújtott véleményezési dokumentációban foglaltak szerint a kertvárosias lakóterület nagysága 1784 m2-el csökken, a különleges terület nagysága ennyivel nő. A belterületek szabályozási terv 11. és 12. szelvényen módosul az övezeti határ a K-Bo-2 övezet körül és építési hely kerül jelölésre. A helyi építési szabályzatban kiegészítésre kerül a különleges beépítésre szánt terület övezetekre vonatkozó határértékeket tartalmazó melléklet.
A Paulus Molnár Borház Kft. (18060 Mór, Csókakői út 10., KÜJ szám: 103309989) által üzemeltetett, Mór, 1257 hrsz.-ú ingatlanon meglévő borászati üzem (KTJ szám: 102916419) az FE/KTF/4092-5/2021. iktatószámon zajkibocsátási határérték határozattal rendelkezik. A borászat zajvédelmi hatásterületén lakóingatlanok találhatók.
A Környezetvédelmi hatóság az FE/KTF/3112-3/2026. iktatószámú véleményében, a településterv fenti módosításával összefüggésben – a szomszédos Lke jelű lakóterületekre tekintettel – a zajvédelmi megfelelőség teljesülésének megítélése érdekében környezeti értékelés elkészítését és a környezeti vizsgálat lefolytatását tartotta szükségesnek.
Az E-TÉR rendszerben a véleményezési dokumentációval együtt megküldésre került a környezeti értékelés zajvédelmi munkarésze is. A benyújtott zajvédelmi munkarész azonban nem ad választ teljes mértékben a tervi változtatásra. Tekintettel arra, hogy a szabályozási tervlapokon az átsorolással érintett területeken (1245-1249 hrsz.) is építési hely került jelölésre és a zajvédelmi munkarész nem vizsgálja azt, hogy a különleges beépítésre szánt borászati terület bővítése (1245-1249 hrsz.) milyen következményekkel jár a már amúgy is a zajvédelmi hatásterületen lévő lakóterületekre, a Környezetvédelmi hatóság – a jelenleg rendelkezésre álló információk alapján - egyelőre nem támogatja a telephely bővítéséhez szükséges ingatlanok (1245-1249 hrsz.) övezeti átsorolását.
Tárgyi módosítással kapcsolatban táj- és természetvédelmi, valamint hulladékgazdálkodási szempontból kizáró ok a Környezetvédelmi hatóság részéről nem merült fel, azonban környezetvédelmi (zajvédelmi) szempontból további vizsgálatok és kiegészítő információk szükségesek a módosítás várható hatásainak megfelelő értékeléséhez az FE/KTF/7322-3/2026. iktatószámon megküldött „környezeti egyeztetés” tárgyában adott véleményben foglaltak szerint.
	A környezeti vizsgálati munkarész elkészítésre került, mely mellékleteként az észrevétel alapján a településterv javítása is megtörtént.


	3
	Honvédelmi Minisztérium Hatósági Főosztály
	A fenti hivatkozási számon érkezett dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem teszek.
	Észrevételt köszönjük

	4
	Budapest Főváros Kormányhivatala Országos Közúti és Hajózási Hatósági Főosztály
	A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 11. melléklet 13. pontja szerint Budapest Főváros Kormányhivatala gyorsforgalmi utat, közúti határátkelőhelyet, szintbeli közúti-vasúti átjárót érintő településrendezési eszköz esetében vesz részt a véleményezési eljárásban. 
Fentiekre tekintettel a településrendezési eszközök módosításával kapcsolatban, hatáskör hiányában észrevételt nem teszek.
	Észrevételt köszönjük.

	5
	Fejér Vármegyei Kormányhivatal Állami Főépítész
	1. A Kr. 59. § (2) bekezdése szerint a településterv, kézikönyv készítését és módosítását, valamint a településképi rendelet módosítását az önkormányzat képviselő-testületének a) a készítés vagy módosítás tényét, b) új beépítésre szánt terület kijelölése esetén a Méptv.-ben foglalt követelményeknek való megfelelést, c) amennyiben indokolt, a kiemelt fejlesztési területté nyilvánítást és d) a 7. § (7) bekezdése szerinti feljegyzés, a kézikönyv és a településképi rendelet esetében a szakmai összefoglaló elfogadását tartalmazó döntése alapozza meg. A tervdokumentáció tartalmazza Mór Város Önkormányzat Képviselő-testületének 280/2025. (IX.24.) határozatát „Mór város településterv több ponton történő 7. számú módosítására vonatkozó eljárás megindítása tárgyában.”
	Észrevételt köszönjük.

	
	
	 2. A településszerkezeti tervet a módosító határozat jóváhagyását követően kérem egységes szerkezetbe foglalni.
	A jóváhagyást követően egységes szerkezetbe kerül a településszerkezeti terv.

	
	
	3. A rendelettervezet 4. melléklete alapján a K-Bo-2 jelű különleges beépítésre szánt borászat építési övezetben a beépítés módja SZ (szabadonálló). A szabályozási terv ugyanakkor a módosítással érintett területen építési helyet ábrázol, mely építési hely bizonyos helyeken egészen a telekhatárig tart. Az országos településrendezési és építési követelményekről szóló 253/1997. (XII. 20.) Korm. rendelet 2021. 07. 15-én hatályos állapotának 34. § (1) bekezdés a) pontja szerint: az építési telek beépítési módját az építési határvonalakkal meghatározott terület határozza meg úgy, hogy szabadonálló beépítési mód esetén azt minden oldalról a saját telkének az előírt elő-, oldal- és hátsókerti építési határvonalai és a telek határai közötti beépítetlen része vegye körül. A szabályozási terven ábrázolt építési hely nem felel meg a szabadonálló beépítési mód meghatározásának.
	Az észrevétel alapján a terv javításra került.

	
	
	4. Javaslom a lakóterületek védelme érdekében, a lakóterületekkel közös telekhatárok mentén (ahol még lehetséges) beültetési kötelezettség előírását.
	Szövegesen a rendeletbe az előírás megfogalmazásra került.

	
	
	5. A rendelettervezet 4. melléklete alapján a K-Bo-2 jelű különleges beépítésre szánt borászat építési övezetben a kialakítható legkisebb telekterület 1000 m2. Nem javaslom az építési övezetben a jelenleg kialakítható 10.000 m2-es telekméret ilyen mértékű csökkentését.
	A legkisebb telekméret javításra került.

	6
	Budapest Főváros Kormányhivatala Népegészségügyi Főosztály
	A településen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik.
	Észrevételt köszönjük.

	7
	Építési és Közlekedési Minisztérium Vasúti Hatósági Főosztály
	 Mór település településrendezési eszközök módosítása vonatkozásában a Hatóság észrevételt nem tesz. Egyebekben tájékoztatom, hogy a fejlesztés megvalósítási szakaszában az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet 1. melléklet 4. Építésügyi ügyek 21. pontjában foglaltak teljesülése esetén az építtetőnek a Hatóságot, mint szakhatóságot kell megkeresnie.
	Észrevételt köszönjük.

	8
	Nemzeti Média- és Hírközlési Hatóság
	 A Nemzeti Média- és Hírközlési Hatóság Hivatala (a továbbiakban: Hatóság) „Mór településrendezési eszközök 7/A. módosítása általános eljárással” megnevezésű, az E-TÉR rendszerbe feltöltött dokumentumait megvizsgálta. 
A Hatóság megállapította, hogy a tervezet hírközlési érdeket nem sért, a tervezet ellen a Hatóság kifogást nem emel.
	Észrevételt köszönjük.

	9
	Szabályozott Tevékenységek Felügyeleti Hatósága Bányászati és Gázipari Főosztály Veszprémi Bányafelügyeleti Osztály
	Mór Városi Önkormányzat településrendezési eszközeinek 7. számú módosításával kapcsolatban meg-állapítható, hogy földtani, ásványvagyon védelmi és bányászati jogot érintő problémát nem vet fel. A településtervek tartalmáról, elkészítésének es elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben (továbbiakban Korm. rendelet) foglaltak alapján a Bányafelügyelet a bemutatott változtatásokat észrevételek nélkül tudomásul veszi és megállapítja, hogy a szakterületébe tartozó kérdései tekintetében nem érintett, kifogást nem emel a tervezett módosításokkal szemben.
	Észrevételt köszönjük.

	10
	Fejér Vármegyei Rendőr-főkapitányság
	A 314/2012. (XI. 8.) Kormányrendelet 9. mellékletének 21. pontjában meghatározottak alapján közöljük, hogy az államhatár rendje, a hattárrendsértések és határesemények megelőzéséhez szükséges feltételek biztosítása szempontjából Mór Város nem érintett, az országhatár melletti 100 méteres (illetve 10 kilométeres) sávot a tervezett koncepció nem érinti, oda ez alapján nem épül létesítmény. Az elkészült dokumentáció ilyen jellegű eszközöket, illetve szempontokat nem érint. A fentiek alapján Mór város településrendezési eszközeinek módosításával összefüggésben kifogást nem emelünk, észrevételünk, javaslatunk nincs.

